**OBVEZNOST OBISKOVANJA VAJ**

Udeležba na vajah je za ***redne*** študente ***obvezna*** (za izredne študente pa toplo priporočena).

Študent/ka (odslej: študent) mora biti navzoč na vsaj 80% vaj, kar pomeni, ***da lahko manjka na 6 urah vaj***. Študent, ki ne bo ob koncu leta izkazal zahtevane navzočnosti, ***v tem študijskem letu ne bo mogel pristopiti k izpitu***.

Svojo odsotnost je mogoče opravičiti s ***prepričljivim*** ***zdravniškim potrdilom***, vendar le v roku 14 dni po koncu bolezni (ali rehabilitacije, če gre za poškodbo). Opravičil, ki bodo predložena ob koncu leta, načeloma ne bom upošteval.

Manjkajoče ure vaj je mogoče nadomestiti tudi z obiskovanjem ***srečanj s tutorji*** in sicer tako, da dva (zabeležena) obiska srečanj s tutorji (kjer posamezno srečanje traja dve šolski uri) nadomestita eno uro vaj. Študenti, ki bi želeli izkoristiti to ugodnost, naj me na to opozorijo najkasneje do 13. maja (teden dni pred koncem študijskega leta).